Hindistonda yovvoyi fil hujumi oqibatida 4 kishi halok bo‘ldi

Hindiston sharqidagi Bixar shtatida joylashgan qishloqlardan birining aholisiga yovvoyi fil hujum qilishi oqibatida to‘rt kishi halok bo‘ldi, deb xabar bermoqda “RIA Novosti”.

Hodisa Bixar shtati poytaxti Patna shahridan 130 kilometr uzoqlikda joylashgan qishloq tumanida sodir bo‘lgan. Ikki kishi voqea joyida halok bo‘lgan, uch kishi jarohat olgan. Jarohati og‘ir bo‘lgan ikki kishi shifoxonada vafot etgan.
Qishloqlar aholisini dahshatga solayotgan fil hozircha tutilmagan. Uni qo‘shni Muzaffarpur tumaniga chegaradosh qishloqlar yaqinida ko‘rishgan. Filni qidirish uchun qo‘shimcha kuchlar ajratilgan.